Ankylosaurus magniventris
Ankylosaurus magniventris est species dinosauriorum armatorum. Eius fossilia in formationibus geologicis ex Cretaceo exeunte, abhinc annorum a 68 ad 66 milliones fere inventa sunt, in America Septentrionali occidentali, ut inter ultima ex dinosauriis non avianis sit. Binomen a Barnum Brown anno 1908 erectum est, sola species generis Ankylosauri. Nomen generis 'lacertam fusam', speciei 'ventrem magnum' significat. Aliquot specimina excavata sunt, sed sceletus plenus non dum inventus est. Quamquam aliae ankylosauridae a plenioribus fossilibus repraesentantur, haec species archetypus omnis gregis saepe habetur, contra nonnullas proprietates inusitatas.

Ankylosaurus magniventris, fortasse maxima ex ankylosauridis, a 6 ad 8 metra longus, et a 4.8 ad 8 tonnas metricas ponderis fuisse aestimatur. Quadrupedalis erat, corpore lato et robusto, cui erat calvaria humilis et lata, binis cornibus retro a tergo capitis, binisque cornibus infra retro et deorsum monstrantibus. Eius nares, aliorum ankylosauriorum dissimiles, in obliquum, non prorsum, monstrabant. Anterior maxillarum pars rostro tegebatur, cum seriebus parvorum dentium foliformium. Osteodermis, laminis armatis, tegebatur, demi-anulis osseis collum tegentibus. Cauda finem in magna clava capiebat. Ossa in calvaria aliisque corporis partibus coalescebant, vires augentia, et haec proprietas est origo nominis generici.

Ankylosaurus est genus familiae Ankylosauridarum, et eius cognata proxima Anodontosaurus et Euoplocephalus videntur.

Classificatio 

Edmontosaurus
Triceratops
Tyrannosaurus

Bibliographia 
Breithaupt, B. H. 1997. "Lance Formation." In The Encyclopedia of Dinosaurs, ed. P. J. Currie et K. Padian, 394–95. Academic Press. ISBN 978-0-12-226810-6.
Brown, B. 1908. "The Ankylosauridae, a new family of armored dinosaurs from the Upper Cretaceous." Bulletin of the American Museum of Natural History 24: 187–201. Hdl 2246/1435.
Carpenter, K. 2001. "Chapter 21: Phylogenetic Analysis of the Ankylosauria." In The Armored Dinosaurs, ed. K. Carpenter, 454–83. ISBN 978-0-253-33964-5. Pagina 455.
Carpenter, K. 2004. "Redescription of Ankylosaurus magniventris Brown 1908 (Ankylosauridae) from the Upper Cretaceous of the Western Interior of North America." Canadian Journal of Earth Sciences 41 (8): 961–86. doi:10.1139/e04-043. Bibcode 2004CaJES..41..961C.
Coombs, W. 1978. "The families of the ornithischian dinosaur order Ankylosauria." Journal of Paleontology 21 (1): 143–70. PDF. Archivum interretiale.
Eberth, D. A. 1997. "Edmonton Group." In The Encyclopedia of Dinosaurs, ed. P. J. Currie et K. Padian, 199–204. Academic Press. ISBN 978-0-12-226810-6.
Glut, D. F. 1997. "Ankylosaurus." In Dinosaurs, the encyclopedia, 141–43. McFarland & Company, Inc. ISBN 978-0-375-82419-7. Paginae 141–43. Capitulum. Pagina 141.
Johnson, K. R. 1997. "Hell Creek Flora." In The Encyclopedia of Dinosaurs, ed. P. J. Currie et K. Padian, 300–302. Academic Press. ISBN 978-0-12-226810-6.
Lofgren, D. F. 1997. "Hell Creek Formation." In The Encyclopedia of Dinosaurs, ed. P. J. Currie et K. Padian, 302–303. Academic Press. ISBN 978-0-12-226810-6.
Thompson, R. S., J. C. Parish, S. C. R. Maidment , et P. M. Barrett. 2012. "Phylogeny of the ankylosaurian dinosaurs (Ornithischia: Thyreophora)." Journal of Systematic Palaeontology 10 (2): 301–312. doi:10.1080/14772019.2011.569091. s2cid 86002282.
Vickaryous, M. K., T. Maryanska,, et D. B. Weishampel. 2004. "Ankylosauria." In The Dinosauria, ed. D. B. Weishampel, P. Dodson, et H. Osmólska, 363–92. Berkeleiae: University of California Press. ISBN 978-0-520-24209-8.
Weishampel, D. B., P. M. Barrett, R. A. Coria, L. Le Loeuff, X. Xu, X. Zhao X., A Sahni, E. M. P. Gomani, et C. R. Noto. 2004. "Dinosaur Distribution." In The Dinosauria, ed. secunda, ed. D. B. Weishampel, P. Dodson, et H. Osmolska, 517–606. Berkeleiae: University of California Press. ISBN 978-0-520-24209-8.
Williston, S. W. 1908. "Review: The Ankylosauridae." The American Naturalist 42 (501): 629–30. doi:10.1086/278987. JSTOR 2455817. Editio interretialis.

Nexus externi 

Ankylosauridae
Cretaceo nata
Palaeontologia
Species animalium
Taxa Brown
Taxa 1908